CELEX: 62012TN0315
Language: da
Date: 2012-07-13 00:00:00
Title: Sag T-315/12: Sag anlagt den 13. juli 2012 — Tubes Radiatori mod KHIM — Antrax It (radiatorer til opvarmning)

8.9.2012   
            
            
               DA
            
            
               Den Europæiske Unions Tidende
            
            
               C 273/21
            
         Sag anlagt den 13. juli 2012 — Tubes Radiatori mod KHIM — Antrax It (radiatorer til opvarmning)
   (Sag T-315/12)
   2012/C 273/35
   Stævningen er affattet på italiensk
   
      Parter
   
   
      Sagsøger: Tubes Radiatori Srl (Resana, Italien) (ved advokaterne S. Verea, K. Muraro og M. Balestriero)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Antrax It Srl (Resana, Italien)
   
      Sagsøgerens påstande
   
   
               —
            
            
               Afgørelse truffet den 3. april 2012 af Tredje Appelkammer ved Kontoret for Harmonisering i det Indre Marked (Varemærker og Design) (sag R 953/2011-3) annulleres, og som følge heraf fastslås det, at det registrerede design under nr. 000 169 370-0002 med navnet TUBES RADIATORI srl er gyldigt, idet det er nyt og har individuel karakter.
            
         
               —
            
            
               I henhold til artikel 87 i procesreglementet for De Europæiske Fællesskabers Ret i Første Instans af 2. maj 1991 tilpligtes Kontoret for Harmonisering i det Indre Marked (Varemærker og Design) at betale sagens omkostninger.
            
         
      Søgsmålsgrunde og væsentligste argumenter
   
   
      Det registrerede EF-design, der begæres erklæret ugyldigt: EF-design nr. 169 370-0002 (radiatorer til opvarmning)
   
      Indehaver af EF-designet: Tubes Radiatori Srl
   
      Indgiveren af begæringen om, at EF-designet erklæres ugyldigt: Antrax It Srl
   
      Begrundelse for ugyldighedsbegæringen: Tilsidesættelse af artikel 4 og 9 i forordningen om EF-design, og særligt af den i artikel 25, stk. 1, litra b), omhandlede ugyldighedsgrund på grund af manglende individuel karakter i henhold til artikel 6, stk. 1, litra b), i forordningen om EF-design.
   
      Annullationsafdelingens afgørelse: EF-designet erklæret ugyldigt
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 4, 5 og 6 i forordning nr. 6/2002.